**Rudolftelep Községi Önkormányzat Képviselő-testületének**

**7/2020. (VII. 14.) önkormányzati rendelete**

**az önkormányzat 2019. évi költségvetésének végrehajtásáról**

Rudolftelep Községi Önkormányzat Képviselő-testülete a Magyarország Alaptörvénye 32. cikk (2) bekezdésében maghatározott eredeti jogalkotói hatáskörében, a Magyarország Alaptörvénye 32. cikk (1) bekezdés f) pontjában meghatározott feladatkörében eljárva a következőket rendeli el:

**1. §**

Az Önkormányzat a 2019. évi költségvetés végrehajtásáról szóló zárszámadás költségvetési bevételi és kiadási főösszegét, valamint pénzmaradványát

|  |  |  |  |  |
| --- | --- | --- | --- | --- |
|  | Önkormányzat | Óvoda | Konyha | Közös Hivatal |
| **Költségvetési bevétellel** | **330.634 E Ft** | **17.598 E Ft** | **16.087 E Ft** | **39.198 E Ft** |
| **Költségvetési kiadással** | **228.416 E Ft** | **17.494 E Ft** | **15.854 E Ft** | **39.182 E Ft** |
| **Költségvetési egyenleg** | **102.218 E Ft** | **104 E Ft** | **233 E Ft** | **16 E Ft** |

hagyja jóvá.

**2. §**

A Képviselő-testület az Önkormányzat 2019. évi költségvetésének végrehajtását részletesen a következők szerint állapítja meg:

Az 1.1 sz. és 1.2 sz. melléklet tartalmazza az Önkormányzat bevételeit és kiadásait, a 1.3 sz. melléklet a mérleget, a 1.4 sz. melléklet a maradvány kimutatást, 1.5 sz. melléklet a tárgyi eszköz alakulása.

A 2.1 sz. és 2.2 sz. melléklet tartalmazza a Rudolftelepi Huncutkák Óvodája bevételeit és kiadásait, a 2.3 sz. melléklet tartalmazza a mérleget, a 2.4 sz. melléklet a maradvány kimutatást, 2.5 sz. melléklet a tárgyi eszköz alakulása.

A 3.1 sz. 3.2 sz. melléklet tartalmazza a Rudolftelepi Községi Konyha bevételeit és kiadásait, a 3.3 sz. melléklet tartalmazza a mérleget, a 3.4 sz. melléklet a maradvány kimutatást, 3.5 sz. melléklet a tárgyi eszköz alakulása.

A 4.1 sz. 4.2 sz. melléklet tartalmazza a Kurityáni Közös Önkormányzati Hivatal bevételeit és kiadásait, a 4.3 sz. melléklet tartalmazza a mérleget, a 4.4 sz. melléklet a maradvány kimutatást, 4.5 sz. melléklet a tárgyi eszköz alakulása.

Az 5. sz. melléklet tartalmazza a Rudolftelep Községi Önkormányzatánál foglalkoztatottak 2019. évi létszámát.

A 6. sz. melléklet tartalmazza a Rudolftelep Községi Önkormányzatnál 2019. évi felújítási kiadásokat.

Az önkormányzat tárgyéven túli működési vagy felhalmozási célú hitelállománnyal nem rendelkezett.

Az önkormányzat – az Áht. 23. § (2) g.) pontja szerint – a Stabilitási tv 3. § (1) bekezdés szerinti adóságot keletkeztető ügylettel és kezességvállalásból eredő kötelezettséggel nem rendelkezett.

A képviselő-testület az Áht. 24. § (4) bekezdés b.) pontja szerinti többével kihatással járó döntést nem hozott.

Az önkormányzat tulajdonában gazdálkodó szervezet nem áll, így a költségvetési beszámoló ilyen szervezet működéséből eredő kötelezettségeket nem tartalmaz.

**3. §**

A Képviselő-testület utasítja a polgármestert, hogy a költségvetési maradványt érintő fizetési kötelezettségek teljesítését biztosítsa, illetve kísérje figyelemmel.

**4.§**

(1) Ez a rendelet a kihirdetést követő napon lép hatályba.

(2) Hatályát veszti az önkormányzat 2019. évi költségvetéséről szóló 1/2019. (II. 14.) önkormányzati rendelete.

***Zilahy Zoltán Dr. Szabó Zoltán***

polgármester jegyző

Záradék: kihirdetve 2020. július 14. napján

***Dr. Szabó Zoltán***

jegyző